text: [{"text_idx": "#000000", "text": "I\u0301 1962 byrja\u00f0i Amnesty International sum r\u00f8rsla. Fo\u0301lk skriva\u00f0u til portugisisku stjo\u0301rnina og heittu a\u0301 hana um at leyslata tveir ungar menn, sum av o\u0301r\u00f8ttum vo\u0301ru settir i\u0301 fongsul. Og nu\u0301 60 a\u0301r seinni skriva vit enn br\u00f8v."}, {"text_idx": "#000001", "text": "Skriva fyri li\u0301v er heimsins st\u00f8rsta mannar\u00e6ttindatiltak, og fer nu\u0301 av bakkastokki. Fyri 21 a\u0301rum si\u0301\u00f0ani savna\u00f0ust nakrir aktivistar i\u0301 Po\u0301landi. Tey h\u00f8vdu funni\u00f0 upp a\u0301 eitt tiltak, har tey skriva\u00f0u br\u00f8v i\u0301 24 ti\u0301mar \u2013 eitt sokalla\u00f0 skrivimarathon. Tiltaki\u00f0 var\u00f0 so v\u00e6leydna\u00f0, at a\u0301rini eftir vo\u0301r\u00f0u fleiri og fleiri lond, sum skipa\u00f0u fyri li\u0301knandi tilt\u00f8kum. Hetta var\u00f0 byrjanin til Skriva fyri li\u0301v, sum nu\u0301 er st\u00f8rsta mannar\u00e6ttindatiltaki\u00f0 i\u0301 heiminum."}, {"text_idx": "#000002", "text": "Eftir so mong a\u0301r kunnu vit sta\u00f0festa, at ta\u00f0 riggar at skriva br\u00f8v. Br\u00f8v bjarga li\u0301vum og birta vo\u0301n. \u00d8ll hesi a\u0301rini hava fo\u0301lk veri\u00f0 vi\u00f0 til at broyta li\u0301vi\u00f0 hja\u0301 fleiri hundra\u00f0 fo\u0301lkum, sum vit hava skriva\u00f0 fyri: Fo\u0301lk eru sloppin undan pi\u0301ning, a\u0301gangi og o\u0301r\u00e6ttvi\u0301sari fongsulsrevsing. Ta\u0301 fleiri millio\u0301nir menniskju kring allan heim leggja try\u0301st a\u0301 lond og stj\u00f8rnir, si\u0301ggja vit u\u0301rslit. I\u0301 1 u\u0301t av 3 ma\u0301lum, sum vit skriva fyri, si\u0301ggja vit i\u0301t\u00f8kiligar broytingar."}, {"text_idx": "#000003", "text": "Hv\u00f8r a\u0301r ver\u00f0a n\u00f8kur a\u0301trokandi ma\u0301l tikin u\u0301t \u2013 ta\u00f0 kann vera einstaklingar ella bo\u0301lkar, sum a\u0301 onkran ha\u0301tt hava mist teirra r\u00e6ttindi, sum vit skriva fyri.I\u0301 a\u0301r sny\u0301r Skriva fyri li\u0301v seg um r\u00e6ttin at mo\u0301tm\u00e6la."}, {"text_idx": "#000004", "text": "\u00d8ll kunnu luttaka i\u0301 Skriva fyri li\u0301v \u2013 privatperso\u0301nar, sku\u0301laflokkar, fri\u0301\u00f0ti\u0301\u00f0arsku\u0301lar, bindiklubbar, bo\u0301kaklubbar og \u00f8ll m\u00f8gulig onnur. Til h\u00f8gru kanst tu\u0301 lesa meira um a\u0301taki\u00f0 Skriva fyri li\u0301v, og um tu\u0301 kundi hugsa\u00f0 t\u00e6r at bru\u0301kt Skriva fyri li\u0301v i\u0301 undirvi\u0301singini, so er eisini tilfar til ti\u0301n a\u0301 h\u00f8gru si\u0301\u00f0u."}, {"text_idx": "#000005", "text": "Vinarliga komi\u00f0 framvi\u00f0 a\u0301 konto\u0301rinum ella sendi\u00f0 okkum br\u00f8vini. Vit senda \u00f8ll br\u00f8vini saman a\u0301 r\u00e6tta sta\u00f0."}, {"text_idx": "#000006", "text": "1. Amnesty kannar mannar\u00e6ttindabrot kring allan heim"}, {"text_idx": "#000007", "text": "2. n\u00f8kur ma\u0301l ver\u00f0a vald u\u0301t til a\u0301taki\u00f0 \u201cskriva fyri li\u0301v\u201d"}, {"text_idx": "#000008", "text": "3. fo\u0301lk kring allan heim skriva br\u00f8v"}, {"text_idx": "#000009", "text": "5. vo\u0301n birtist. Fangar ver\u00f0a leysl\u00e6tnir. Umst\u00f8\u00f0ur ver\u00f0a betra\u00f0ar"}, {"text_idx": "#000010", "text": "6. Amnesty f\u00e6r afturmeldingar, sum vi\u0301sa, at br\u00f8vini gera mun"}, {"text_idx": "#000011", "text": "Chow er mannar\u00e6ttindasakf\u00f8rari og aktivistur. Tann 4. juni 2021 eggja\u00f0i Chow fo\u0301lki a\u0301 sosialum mi\u00f0lum til at minnast ho\u0301pdra\u0301pi\u00f0 i\u0301 1989 i\u0301 Kina vi\u00f0 at tendra ljo\u0301s. Sama dag var\u00f0 hon handtikin fyri at hava \u201cly\u0301st fyri ella almannakunngj\u00f8rt eina o\u0301heimila\u00f0a samkomu\u201d. Chow er nu\u0301 fongsla\u00f0 i\u0301 22 ma\u0301na\u00f0ir fyri fri\u00f0arliga at hava minst tey, sum lo\u0301gu eftira\u0301 i\u0301 ti\u0301 r\u00e6\u00f0uliga ho\u0301pdra\u0301pinum. Hon kann ver\u00f0a fongsla\u00f0 uppaftur longur fyri at hava komi\u00f0 almennu trygdini i\u0301 vanda. Men Chow er dj\u00f8rv: \u201cAt sagt, eg ikki eri r\u00e6dd, hev\u00f0i veri\u00f0 lygn, men eg eri ikki so r\u00e6dd, at eg tori einki at gera.\u201d"}, {"text_idx": "#000012", "text": "Yren og Mariana vilja liva eitt fr\u00e6lst li\u0301v, men sum tv\u00f8rkyntar kvinnur mugu t\u00e6r stri\u0301\u00f0ast fyri teirra r\u00e6ttindum. Nakrir bo\u0301lkar sleppa ikki at skra\u0301seta seg sum lo\u0301gligar felagsskapir, av ti\u0301 at teir einki veruligt samleikakort hava. Harumframt hendir ta\u00f0 ofta, at myndugleikarnir sy\u0301ta fyri at geva felagsskapum fyri tv\u00f8rkynd loyvi at bru\u0301ka ta\u00f0 almenna ry\u0301mi\u00f0 til mo\u0301tm\u00e6listilt\u00f8k, gongur og virksemi, sum kunnar um LGBTI+-r\u00e6ttindi. Sostatt sleppa tey ikki at bru\u0301ka r\u00e6ttin at mo\u0301tm\u00e6la og r\u00e6ttin at savnast, sum \u00f8ll annars eiga samb\u00e6rt grundlo\u0301gini i\u0301 landinum."}, {"text_idx": "#000013", "text": "Aleksandra (Sasha) fyllir li\u0301vi\u00f0 vi\u00f0 to\u0301nleiki og list. Tann 31. mars 2021 by\u0301tti hon pri\u0301sskeltini i\u0301 einum matv\u00f8ruhandli i\u0301 Sankta P\u00e6tursborg um vi\u00f0 sma\u0301ar pappi\u0301rslepar. A\u0301 pappi\u0301rslepunum sto\u0301\u00f0, hvussu Russland hev\u00f0i bumba\u00f0 sjo\u0301nleikarasku\u0301lan i\u0301 Mariupol i\u0301 Ukraina, og at fo\u0301lk i\u0301 hundra\u00f0tali vo\u0301ru fly\u0301dd. Ti\u0301\u00f0liga a\u0301 morgni tann 11. apri\u0301l 20022 handto\u0301k l\u00f8greglan Aleksandru. Hon var\u00f0 skuldsett fyri \u201calment at hava bori\u00f0 falsti\u0301\u00f0indi um va\u0301pna\u00f0u herli\u00f0ini hja\u0301 Russiska samveldinum\u201d. Aleksandra hevur veri\u00f0 afturhildin li\u0301ka si\u0301\u00f0an undir r\u00e6\u00f0uligum umst\u00f8\u00f0um."}, {"text_idx": "#000014", "text": "Tann 26. mai 2021 rakti ein o\u0301dn \u00f8ki\u00f0, har Shahnewaz Chowdhury by\u0301r. O\u0301gvisligt a\u0301arf\u00f8ri og vindur oy\u00f0il\u00f8gdu fleiri heim. Shahnewaz skriva\u00f0i a\u0301 Facebook, at ve\u00f0urlagsbroytingarnar vo\u0301ru ors\u00f8k til o\u0301dnarve\u00f0ri\u00f0, og sipa\u00f0i i\u0301 sama vi\u00f0fangi til Banshkali-orkuverki\u00f0, sum er t\u00e6tt vi\u00f0."}, {"text_idx": "#000015", "text": "Orkuverki\u00f0 stevndi Shahnewaz og leg\u00f0i hann undir at bera falsti\u0301\u00f0indi. Shahnewaz var\u00f0 handtikin fyri uppslagi\u00f0 a\u0301 Facebook. Hann var\u00f0 afturhildin undir o\u0301menniskjansligum umst\u00f8\u00f0um i\u0301 80 dagar uttan r\u00e6ttargang. Shahnewaz var\u00f0 si\u0301\u00f0ani leyslatin i\u0301mo\u0301ti loysigjaldi, men ver\u00f0ur hann d\u00f8mdur, skal hann i\u0301 fongsul i\u0301 mong a\u0301r."}, {"text_idx": "#000016", "text": "I\u0301 a\u0301r sny\u0301r Skriva fyri li\u0301v seg um r\u00e6ttin at mo\u0301tm\u00e6la. Tey fo\u0301lkini, vit i\u0301 a\u0301r skriva fyri hava \u00f8ll veir\u00f0 fyri o\u0301r\u00e6tti eftir at tey hava mo\u0301tm\u00e6lt."}, {"text_idx": "#000017", "text": "\u201cR\u00e6tturin at mo\u0301tm\u00e6la\u201d er ikki eini r\u00e6ttindi, i\u00f0 beinlei\u00f0is eru at finna i\u0301 altjo\u0301\u00f0a mannar\u00e6ttindalo\u0301gum. Vit finna ikki or\u00f0i\u00f0 \u201cmo\u0301tm\u00e6la\u201d i\u0301 t.d. Heimsyvirly\u0301singini um Mannar\u00e6ttindi, men hetta merkir ikki, at hesin r\u00e6tturin ikki er vardur av mannar\u00e6ttindunum. R\u00e6tturin at mo\u0301tm\u00e6la er tryggja\u00f0ur av \u00f8\u00f0rum r\u00e6ttindum, serliga r\u00e6ttinum at savnast og at siga si\u0301na hugsan. Til flestu mo\u0301tm\u00e6li savnast fo\u0301lk at siga si\u0301na hugsan. R\u00e6tturin at savnast verjir \u00e6tla\u00f0ar og spontanar samankomur av fo\u0301lki i\u0301 privata og almenna ru\u0301minum. Sli\u0301k savnan av fo\u0301lki fevnir t.d. um politisk mo\u0301tm\u00e6li, skru\u0301vgongur, a\u0301t\u00f8k i\u0301 samband vi\u00f0 verkf\u00f8ll, setumo\u0301tm\u00e6li, minningarl\u00f8tur, mo\u0301tm\u00e6lisgongur, at banka a\u0301 gry\u0301tulok, mentanarlig ella a\u0301tru\u0301narlig ha\u0301ti\u0301\u00f0arhald og talgild mo\u0301tm\u00e6l."}, {"text_idx": "#000018", "text": "\u201cFri\u00f0arlig mo\u0301tm\u00e6li\u201d er ein ma\u0301ti at u\u0301tinna okkara r\u00e6ttindini. Vit \u201cfri\u00f0arligum mo\u0301tm\u00e6li\u201d skilja vi\u00f0 mo\u0301tm\u00e6li uttan har\u00f0skap. Gj\u00f8gnum s\u00f8guna hava mo\u0301tm\u00e6li givi\u00f0 fo\u0301lki og samfelagsbo\u0301lkum m\u00f8guleikan at siga si\u0301na hugsan, at vi\u0301sa a\u0301 o\u0301semju, o\u0301r\u00e6ttvi\u0301si og misbru\u0301k umframt at krevja a\u0301byrgd og broytingar."}, {"text_idx": "#000019", "text": "Mo\u0301tm\u00e6li kunnu eisini ver\u00f0a s\u00e6dd sum ein ho\u0301ttan mo\u0301ti teimum, sum sita vi\u00f0 valdi\u00f0. Serliga ta\u0301 i\u00f0 atfinningarnar stri\u0301\u00f0a i\u0301mo\u0301ti verandi stjo\u0301rn ella st\u00f8\u00f0u. Heldur enn at vi\u00f0ger\u00f0a ta\u00f0, i\u00f0 ver\u00f0ur mo\u0301tm\u00e6lt um, og at virka fyri at samskifta um loysnir, svara summar stjo\u0301nir aftur vi\u00f0 sla\u0301a ni\u00f0ur a\u0301 fri\u00f0arlig mo\u0301tm\u00e6lisfo\u0301lk. Ta\u00f0 eru ma\u0301lini, vit i\u0301 a\u0301r skriva um eitt d\u00f8mi um."}, {"text_idx": "#000020", "text": "Hevur tu\u0301 hug at skriva eitt br\u00e6v og broyta eitt li\u0301v? Tu\u0301 kanst skriva sja\u0301lv/ur ella bi\u00f0ja vinir og familju skriva saman vi\u00f0 t\u00e6r. Til vinstru er ymiskt tilfar savna\u00f0 m.a. um Skriva fyri li\u0301v, um at skriva br\u00e6v og um perso\u0301narnar, vit i\u0301 a\u0301r skriva fyri. Ta\u0301 i\u00f0 tu\u0301 hevur skriva\u00f0 br\u00f8vini, vinarliga lati\u00f0 Amnesty Internaitonal F\u00f8royum tey, so senda vit \u00f8ll br\u00f8vini u\u0301r F\u00f8royum til r\u00e6tta sta\u00f0."}, {"text_idx": "#000021", "text": "Gjaldstreytir Privatli\u0301vspolitikkur og farspor 3D Secure"}, {"text_idx": "#000022", "text": "Vit ny\u0301ta cookies fyri at geva t\u00e6r eina betri uppliving av okkara heimasi\u0301\u00f0u.\nTu\u0301 kann lesa meria um okkara cookies i\u0301 stillingunum her."}, {"text_idx": "#000023", "text": "Vit ny\u0301ta cookies fyri at geva t\u00e6r eina betri uppliving av okkara heimasi\u0301\u00f0u."}, {"text_idx": "#000024", "text": "Tu\u0301 kann lesa meria um okkara cookies i\u0301 stillingunum her."}, {"text_idx": "#000025", "text": "Okkara heimasi\u0301\u00f0a ny\u0301tir cookies fyri at geva t\u00e6r eina betri bru\u0301kara uppliving sum gj\u00f8rligt, sum samstundis er vi\u00f0 til at gera ti\u0301na fer\u00f0 a\u0301 si\u0301\u00f0uni so go\u0301\u00f0a sum m\u00f8guligt. Tu\u0301 kann alti\u0301\u00f0 broyta uppa\u0301 ti\u0301nar stillingar av cookies. Les meira i\u0301 okkara privatli\u0301vspolitiki."}, {"text_idx": "#000026", "text": "Hetta eru ney\u00f0ugar cookies sum gera teir grundleggjandi stillingar a\u0301 heimasi\u0301\u00f0uni, so at allar funkur virka sum t\u00e6r skulu. Ta\u00f0 ber ikki til at fra\u0301velja hesi farspor."}, {"text_idx": "#000027", "text": "Um tu\u0301 fra\u0301biir t\u00e6r hesar cookies, kann tu\u0301 koma u\u0301t fyri at einkultar funkur ikki virka sum t\u00e6r skulu."}, {"text_idx": "#000028", "text": "Heimasi\u0301\u00f0an bru\u0301kar Google Analytics fyri at innsamla upply\u0301singar um vitjandi."}, {"text_idx": "#000029", "text": "Lat hesa cookies vera aktiva fyri at hja\u0301lpa okkum at gera si\u0301\u00f0una betri."}, {"text_idx": "#000030", "text": "Vinarliga loyv ney\u00f0ugar cookies a\u0301\u00f0renn so vit kunnu goyma ti\u0301nar stillingar!"}, {"text_idx": "#000031", "text": "Si\u0301 meira upply\u0301singar a\u0301 okkara si\u0301\u00f0u um privatli\u0301vspolitikk"}]